Държавен вестник, бр. 92, 2002 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  92
(2) Синдикът внася събраните парични взе-
мания по особена сметка в левове, а сумите в
чуждестранна валута—по особени сметки в съ-
ответната валута, открити в търговски банки,
които са утвърдени за първични дилъри на дър-
жавни ценни книжа. Банката в несъстоятелност
може да има само по една от посочените сметки.
(3) За неуредените в тази глава случаи се
прилагат съответно разпоредбите на глави де-
ветнадесета и двадесета във връзка с § 21 от
преходните и заключителните разпоредби на
Данъчния процесуален кодекс.
Публична продан на вещи и имуществени
права
Чл. 73. (1) Вещите и имуществените права
от масата на несъстоятелността се осребряват
от синдика на банката чрез публична продан,
освен в особените случаи за продажба или в
случаите по чл. 85, ал. 6, т. 2.
(2) Начинът на осребряване и способът за
извършване на публична продан на отделни-
те права, включени в масата на несъстоятел-
ността, се определят от синдика и се одобря-
ват от фонда.
(3) Вещта или правото—обект на осребря-
ване, се продават такива, каквито са в момен-
та на проданта им, и купувачите не могат да
предендират за недостатъци на закупената вещ
или право.
Способи за извършване на публична продан
Чл. 74. (1) Публична продан се извършва чрез
публична продажба, чрез търг с явно наддаване
или чрез търг с тайно наддаване.
(2) Осребряване чрез публична продан може
да бъде извършвано само за движими вещи,
чиято оценка не надвишава 1000 лв., или за
съвкупности от движими вещи, ако общата
оценка на вещите, включени в съвкупността,
не надвишава 2000 лв.
(3) Когато проданта се извършва чрез търг,
тя е действителна дори и при участие само на
един купувач, ако предложената от него цена
не е по-ниска от началната тръжна цена.
Предмет на публична продан
Чл. 75. (1) Предмет на публична продан могат
да бъдат вещите и имуществените права на
банката като цяло, обособени части, съвкуп-
ности от вещи или вземания или отделни вещи
и имуществени права.
(2) При продажба на вещите и имуществе-
ните права като цяло, съвкупност или на обосо-
бена част кредиторите не могат да бъдат поста-
вяни в по-неблагоприятно положение, откол-
кото при продажбата на отделните вещи и иму-
ществени права.
Действие на публичната продан
Чл. 76. (1) Продадените чрез публична про-
дан движими вещи и оценими в пари права върху
тях стават собственост на купувача, дори и да
не са били собственост на банката. Предишни-
ят собственик на вещта има правата по чл. 372,
ал. 3 от Гражданския процесуален кодекс.
(2) Ако с влязло в сила съдебно решение бъде
установено, че продадените недвижими вещи
или други имуществени права върху тях не при-
надлежат на банката, прилага се чл. 387 от Граж-
данския процесуален кодекс.
(3) Продадените чрез публична продан взе-
мания на банката запазват привилегиите и обез-
печенията си, без да е необходимо вписване в
съответните регистри или извършване на други
допълнителни действия.
(4) От деня на влизането в сила на постанов-
ление за възлагане на купувача по извършена
по тази глава публична продан не могат да бъ-
дат противопоставени правата, които трети лица
са придобили върху вещта или правото, ако тези
права не могат да се противопоставят на креди-
торите на банката.
(5) С извършването на публична продан на
недвижим имот всички ипотеки върху него,
както и всички вещни права, учредени след
първата ипотека, се погасяват.
(6) С извършването на публична продан на
вземане се погасяват всички учредени залози
или запори върху вземането.
Протоколи за действията по осребряване
Чл. 77. (1) За всяко предприето действие по
осребряване синдикът съставя протокол, в кой-
то се отбелязват датата и мястото на съставяне,
предприетите действия, направените искания,
постъпилите суми и направените разноски.
(2) Към искането до фонда за издаване на
постановление за възлагане на съответната вещ
или право се прилагат всички съставени прото-
коли относно действията по осребряване на
вещта или правото, за която се иска издаване
на постановление за възлагане.
Раздел II
Начало на процедурата по осребряване
Програма за осребряване
Чл. 78. (1) В 14-дневен срок от завършва-
нето на инвентаризацията по чл. 52 синдикът
е длъжен да състави програма за осребряване
на имуществото, включено в масата на несъс-
тоятелността.
(2) Програмата по ал. 1 трябва да предвиж-
да начална дата за започване на процедурите за
осребряване и краен срок, до който ще бъдат
осребрени всички вещи и имуществени права
от масата на несъстоятелността.
(3) В програмата за осребряване се описват
видът и балансовата стойност на активите, ко-
ито ще бъдат осребрявани през всеки от месе-
ците в рамките на крайния срок, определен в
програмата, начинът на осребряване на тези
активи, началната дата и мястото за провежда-
не на съответната процедура, прогнозната сума,
която ще бъде получена през съответния месец
в резултат на осребряването.
(4) В програмата за осребряване не се
включват:
1. вещите и имуществените права от масата
на несъстоятелността, които са обект на съде-